L-UE qed tagħmel riżorsi finanzjarji addizzjonali disponibbli għall-istati membri biex tissaħħaħ il-koeżjoni u tingħata spinta lill-irkupru ekonomiku mill-pandemija tal-COVID-19. Illum, il-Presidenza Ġermaniża tal-Kunsill u l-Parlament Ewropew laħqu qbil politiku dwar REACT-EU , inizjattiva leġiżlattiva ta' emerġenza biex jiġu rilaxxati €47.5 biljun permezz tal-fondi strutturali lill-istati membri u r-reġjuni l-aktar milquta. Dan il-finanzjament addizzjonali ser jiġi mill-Istrument Ewropew għall-Irkupru. Il-qbil politiku milħuq huwa pass importanti biex flimkien noħorġu mill-kriżi aktar b'saħħitna. REACT-EU ser tiżgura li r-reġjuni Ewropej, speċjalment dawk l-aktar milquta mill-pandemija, ser jirċievu finanzjament addizzjonali malajr matul is-sentejn li ġejjin għall-investiment f'ekonomija ekoloġika, diġitali u stabbli. Peter Altmaier, Ministru Federali tal-Ġermanja għall-Affarijiet Ekonomiċi u l-Enerġija Ir-riżorsi addizzjonali ser ikunu disponibbli fuq sentejn: REACT-EU, li tfisser Assistenza fl-Irkupru għall-Koeżjoni u għat-Territorji tal-Ewropa, hija primarjament maħsuba biex issaħħaħ is- servizzi tas-saħħa , l- impjiegi u l- intrapriżi żgħar u ta' daqs medju filwaqt li tistimula t- tranżizzjonijiet tewmin ekoloġiċi u diġitali . L-għajnuna tista' tintuża għal skemi ta' xogħol b'ħinijiet iqsar biex jiġu ppreservati l-impjiegi; l-edukazzjoni u t-taħriġ, speċjalment it-tagħlim tal-ħiliet diġitali; it-titjib tal-aċċess għall-kura soċjali; jew il-forniment ta' kapital operatorju lill-SMEs kif ukoll il-finanzjament ta' proġetti ekoloġiċi. Peress li r-reġjuni u s-setturi ġew affettwati fi gradi differenti mill-pandemija, l-istati membri ser ikollhom flessibbiltà eċċezzjonali fl-użu tar-riżorsi, inkluż it-trasferiment ta' flus bejn fondi strutturali, programmi u kategoriji ta' reġjuni. REACT-EU tista' tappoġġa wkoll il-kooperazzjoni transkonfinali fi żminijiet ta' kriżi. Minħabba l-urġenza tas-sitwazzjoni, l-istati membri jistgħu jitolbu sa 100% finanzjament mill-UE , għall-kuntrarju ta' programmi oħra ta' koeżjoni li jeħtieġu kontribuzzjonijiet nazzjonali. Barra minn hekk, ir-rata ta' prefinanzjament inizjali tal-2021, il-ħlas bil-quddiem fil-bidu ta' programm, ser tkun ta' 11% tas-somma totali ddedikata għal dak il-programm. Allokazzjoni skont l-istat membru Id-distribuzzjoni bejn l-istati membri hija bbażata fuq il-prosperità relattiva tagħhom u l-firxa tal-effetti soċjoekonomiċi tal-COVID-19. Wara l-adozzjoni ta' REACT-EU, il-Kummissjoni Ewropea ser toħroġ deċiżjoni ta' implimentazzjoni li tistabbilixxi t-tqassim għal kull pajjiż. It-tabella ta' hawn taħt turi l-kalkolu proviżorju għall-2021 fuq il-bażi tad-data trimestrali tal-PDG u l-medji tal-qgħad għax-xhur ta' Ġunju, Lulju u Awwissu meta mqabbla maċ-ċifri ta' Jannar 2020. Kalkolu proviżorju tal-allokazzjonijiet għall-2021 f'miljuni ta' € prezzijiet tal-2018 prezzijiet attwali Awstrija Belġju Bulgarija Kroazja Ċipru Ċekja Danimarka Ġermanja Greċja Litwanja Polonja Rumanija Slovenja Spanja Żvezja L-€10 biljun li jifdal għall-2022 ser jitqassmu fuq il-bażi ta' data statistika disponibbli fil-ħarifa tal-2021. Passi li jmiss Il-qbil politiku issa ser jiġi ppreżentat lill-istati membri għall-approvazzjoni bil-ħsieb tal-adozzjoni rapida tal-att legali. COVID-19: ir-rispons tal-UE għar-riperkussjonijiet ekonomiċi